Ciervo

'O ciervo nobbile o ciervo russo (Cervus elaphus) è nu mammifero artiodattelo d'â famiglia 'e Cervide. 'E ppopulazziune d'ô nord Amereca e 'e ll'Astremo Uriente, primma classifecate comme specie a parte (C. canadensis), songo pure chiammate c'ô nomme algunchino 'e wapiti.

 Destribbuzzione 
'O ciervo nobbile vive 'ncap'a nu gruosso ariale, da ll'Europa e ô Nordafrica nfino a ll'Asia centrale, a Siberia, ll'Astremo Uriente e 'a Amereca settentriunale. 'A specie è stata ntrudotta a ll'Australia, Nuova Zelanda, Cile, Perù e Argentina.

Dint'a ll'Italia songo presente ddoje suttospecie 'e ciervo nobbile:
 'a suttospecie elaphus, primma diffusa pe' tutto 'o terretuorio nazziunale, fuje cunfinata 'int'â sula pruvincia 'e Ferrara. Ogge vive da ll'Arpe â Calavria, quanno, nzieme c'ô capreolo fuje rentrudutto 'int'ê pparche nazziunale e reggiunale. 
 'a suttospecie corsicanus è endemeca d'â Zardegna e d'â Corseca, addò vive cu' cacche populazzione isulata.

 Descrizzione 
 Dimenziune 
Ll'ommo d'ô ciervo po' esse luongo nfino a 2,50m e auto, ô garrese, nfino a 1.2m, cu' nu peso ca va da 200 a cchiù 'e 250kg. 'A femmena è assaje cchiù piccerella, cu' 2m pe' lluongo e 150kg 'e peso. A cheste mesure s'ajjogne 'a coda, ca mperò mmesura massimo 20cm 'e lunghezza. 

 Aspietto 
'O pilo d'â staggione è bruno vierzo 'o russo, pettramente 'ncap'ô vierno è grigge-bruno e fitto assaje. Pe'ê ffemmene 'e stisse culure se schiarisceno tramente ll'asemprare cchiù piccerille tèneno nu pilo russo cu' cacche macchia ghianca ca se léva cu ll'età.

'E ccuorne songo presente schitto nfra ll'uommene d'ê cierve. Chiste cumpajeno a ffine d'ô primmo vierno, ncopp'ô stilo, cresciuto 'int'a reggione fruntale, recupierte da nu strato 'e pellame, ritto velluto; a luglio 'o velluto iogne ô massemo sveluppo suojo, ussifecannuse.
'Int'ô sicunno anno, p'â deminuzzione 'e testosterone, 'o ciervo perde 'e ccuorne ca se staccheno e careno, pe' puo' recresce 'ncap'â staggione sequente e accussì pe' tutta 'a vita 'e ll'anemale. 

 Vvoce pariente 
 Capreolo

Categurìa:Mammifere